Put หุ้นพลังงานปรับตัวขึ้นวานนี้
แรงขายหุ้นพลังงานกดดันราคาหุ้นปิดลบในวันอังคาร และส่งผลให้ Put DW ปรับตัวเพิ่มขึ้นสวนทางหุ้นอ้างอิง ส่วน Call DW ปรับตัวลดลง
14 ต.ค. 2558

แมคควอรี DW28 เปิดเผยว่า แรงขายหุ้นพลังงานกดดันราคาหุ้นปิดลบในวันอังคาร และส่งผลให้ Put DW ปรับตัวเพิ่มขึ้นสวนทางหุ้นอ้างอิง ส่วน Call DW ปรับตัวลดลง ตัวอย่าง DW28 ในกลุ่มดังกล่าว เช่น PTT28P1602A +4.6% ขณะที่ PTT28C1602A -6.9% เทียบกับหุ้นอ้างอิงที่ปรับตัวลง -1.9% และ PTTE28P1601A +12.2% ส่วน PTTE28C1512B -20.8% เทียบกับหุ้นอ้างอิงที่ปรับตัวลง -3.3%
ส่วนการซื้อขาย SET50 DW ในวันอังคารยังคงมีปริมาณการซื้อขายหนาแน่น โดยมูลค่าการซื้อขายของ SET50 DW คิดเป็น 50.3% ของการซื้อขาย DW ทั้งหมด โดยภาพรวมยังมีการซื้อขายทั้ง Call และ Put สลับกัน ยกตัวอย่าง DW28 ที่นักลงทุนให้ความสนใจ เช่น S5028C1511A และ S5028P1511A ทั้งนี้ การปรับตัวลงของดัชนีหลักทรัพย์อ้างอิงส่งผลให้สัดส่วน SET50 Put สูงกว่า SET50 Call
นอกจาก DW บนดัชนีหลักทรัพย์ และ DW บนหุ้นพลังงานแล้ว กลุ่มที่ได้รับความสนใจจากนักลงทุนยังได้แก่ กลุ่มไอซีที รับเหมาก่อสร้าง และธนาคาร หลังมีข่าวเกี่ยวกับการกำหนดวันประมูลคลื่น 900 และคลื่น 1800 เพื่อรองรับการให้บริการ 4G ของผู้ประกอบการ และรวมทั้งข่าวเกี่ยวกับการลงทุนในโครงการต่างๆ ตามนโยบายของรัฐ
ซึ่งส่งผลให้กลุ่มรับเหมาก่อสร้าง และกลุ่มธนาคารได้รับความสนใจด้วยเช่นกัน ตัวอย่าง DW28 ในกลุ่มต่างๆดังกล่าว เช่น กลุ่มไอซีที ได้แก่ ADVA28C1602A TRUE28C1601A JAS28C1607A เป็นต้น ส่วนกลุ่มรับเหมาก่อสร้างและกลุ่มธนาคารได้แก่ ITD28C1602A SCB28P1602A KTB28C1603A เป็นต้น
ด้านข้อมูลการซื้อขาย DW28 วานนี้ กลุ่มที่มีแรงซื้อสุทธิสูงสุดยังคงเป็น DW บนหุ้นขนาดกลางและเล็ก นำโดย QH28C1512A 6.2 ล้านหน่วย TPIP28C1512A 5.5 ล้านหน่วย และ TRUE28C1512B 4.5 ล้านหน่วย ขณะที่แรงขายสุทธิอยู่ใน ITD28C1602A 5.7 ล้านหน่วย WHA28C1512A 5.9 ล้านหน่วย และ IVL28C1601A 4.8 ล้านหน่วย ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 47,394.84 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,177.31 ล้านบาท
คิดเป็น 4.6%